140 
befolyással van.*) A ki a föld idomait tanulmányozni 
akarja, a ki annak előállításában gyakorlatot szerezni 
törekedik, annak a természetben minden lépését fel kell 
használnia, hogy ismereteit tágítsa és szemét az idomok 
helyes felfogására szoktassa. Én ezt soha sem mulasztom 
el és abban lelem legnagyobb élvezetemet, ha csak lehet, 
minden kirándulásom és utazásomnál a vidék részletes 
és földtani képét használom, hogy a föld idomait vizs¬ 
gálva és összehasonlítva a viszonyokat kifürkészszem, 
melyek az anyag és idom közt léteznek. 
Tavali utazásom erre nagyon kedvező alkalmat nyúj¬ 
tott. Az osztrák Alpesek azon része, mely a Sensen 
hegység neve alatt ismeretes, Gmunden és íschl vidéke, 
a Rajna völgye, a Laachi tó környéke, a homok buczkák 
Scheweningen mellett az éjszaki tenger partján, végre a 
szászországi Svajez kies vidéke különböző, egymástól egé¬ 
szen eltérő idomokat tártak elém, de bennem megerősiték 
azon meggyőződést, hogy az anyag befolyása az idomra 
nem megvetendő jelentőséggel bir. 
Miután eddigelé a vulkanikus krátereket csak leírás¬ 
ból és földképekből ismertem, éltökélettem magam az 
Eifel hegységbe kirándulást tenni, hogy a vulkanikus 
idomokat tanulmányozhassam, annál inkább, miután a 
hegyszinrajzi osztályban a jövő évi világkiállításra Róma 
környékének domborművé volt készülő félben. E czélra 
elláttam magamat a porosz rajna tartományok föld- és 
földtani képével, átolvastam Nöggeráth e vidék földtani 
leírását és igy elkészülve léptem Andernachból kiindulva 
a Laachi tó érdekes vidékébe. 
A kirándulás, melynél az idő nagyon kedvező volt, 
legszebb élvezetet nyújtott, és az eddig nem látott ala¬ 
kok mély benyomást tettek. **) De ezen kirándulás kel¬ 
tette fel bennem azon szándékot, hogy a földtani társulat 
gyűlésében a föld idomairól szóljak és kiemeljem, misze¬ 
rint szükséges, hogy a földszinrajzoló, ki a terep idomait 
ábrázolja, a földtani ismeretekben jártas legyen, a föld¬ 
tani búvár ellenben a tereptan elveivel megismerkedjék. 
*) A terep természeti tárgy és a többi természetiektől nem külön¬ 
bözik. A mint a növény, ásvány, állat és boneztan az anyagot és idomot 
számba veszi és összehasonlítja, úgy a helyszinrajz tudományának is hivatása 
és kötelessége mind a két tényezőre kiterjeszteni figyelmét. 
**) Tóth bemutatta a helyszínrajzi osztályban Bogén Albert és 
Wittinghof Ewald urak által készült dombor művet Roma környékéről és 
összehasonlitá a Lachi tó és Monté Albano idomait. 
